dinsdag 06 januari 2009, Litnet Zuid Afrika, Koos A Kombuis
Vermaak | Entertainment > Musiek | Music
2009-01-06 Druk dit/Print it E-pos hierdie skakel/E-mail this link
Sy nuwe musiek word, anders as sy vorige CD’s, net terloops aangekondig op sy eie webruimte. Die opnames self is te koop (en hopelik te bestel) in eenvoudige bruin karton-verpakkings. Hy reik dit uit nie as volwaardige albums, met promosieveldtogte en ’n gedoe nie, maar as demo’s. Die woorddemo is ’n verkorting van die woord demonstrasie, en dis sleng in die musiekbedryf vir ’n eksperimentele opname, ’n voorstudie wat kunstenaars soms aan platemaatskappye stuur vir goedkeuring, of sommer ’n doodgewone "bootleg" (onwettige opname vir die swartmark).
’n Liefdesverklaring soos “Ons mors ons tyd” – dalk die eenvoudigste liedjie wat Stef nog ooit neergepen het (en beslis die enigste een met ’n woord soosbokkie in!) behoort sonder aarseling by die volgende druk van die FAK-sangbundel ingesluit te word.
"Verdwaalde note"? Ek kon niks hoor nie. Die enigste teken dat hierdie liedjies dalk nog in ’n eksperimentele fase is, is die feit dat dieselfde brugversie wat so goed werk in die liedjie “Kloofstraat”, ietwat oorbodiglik herhaal word as slotwoorde in die ewe indrukwekkende lied “Tuine van die Kompanjie” opDEEL02.